ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029679
ขอให้พิจารณาเปิดท่อระบายน้ำ บริเวณซอยสามเสน 8 ถนนสามเสน แขวงบ้านพานถม เขตพระนคร กรุงเทพมหานคร เนื่องจากผู้ร้องแจ้งว่าบริเวณดังกล่าวเป็นถนนใหญ่ และได้มีการก่อสร้างรถไฟฟ้าใต้ดิน จึงได้มีการปิดท่อระบายน้ำ ที่เป็นท่อระบายน้ำลงสู่คลองบางลำพูไว้ แต่ในช่วงที่มีฝนตกหนัก จะก่อให้เกิดน้ำท่วมในพื้นที่ดังกล่าว เนื่องจากไม่สามารถระบายน้ำได้ โดยประสบปัญหามาเป็นระยะเวลาประมาณ 1 สัปดาห์แล้ว เบื้องต้นได้ติดต่อแจ้งเรื่องไปยังออฟฟิศ ของบริษัท ช.การช่าง จำกัด (มหาชน) ที่เป็นผู้รับเหมาก่อสร้างรถไฟฟ้าใต้ดิน ซึ่งเจ้าหน้าที่แจ้งว่าจะนำเครื่องสูบน้ำ มาสูบ ระบายน้ำออกให้ แต่ก็ไม่มีการดำเนินการแต่อย่างใด จากกรณีดังกล่าวส่งผลให้ชาวบ้านที่อาศัยอยู่ในพื้นที่ดังกล่าวได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องพิจารณาเปิดท่อระบายน้ำ บริเวณดังกล่าวเพื่อบรรเทาความเดือดร้อน  (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata